open-index/open-wikipedia-markdown huggingface dataset:
Marco Polo-brug-insident

duimnael|’n Japannese verkenningsfoto van Marco Polo-brug tydens die voorval. Wanping is oorkant die rivier.
Die **Marco Polo-brug-insident**, ook bekend as die **Lugoubrug-insident** (vereenvoudigde Chinees: 卢沟桥事变; Tradisionele Chinees: 盧溝橋事變; pinyin: Lúgōuqiáo Shìbiàn) of die **Dubbel-Sewe Insident** (七七事;七七事; 七七事; Qīqī Shìbiàn; ), was 'n geveg in Julie 1937 tussen China se Nasionale Revolusionêre Leër en die Imperiale Japannese Leër.

Sedert die Japannese inval in Mantsjoerye in 1931 was daar baie klein voorvalle langs die spoorlyn wat Beijing met die hawe van Tianjin verbind, maar alles het bedaar. By hierdie geleentheid was 'n Japannese soldaat tydelik afwesig van sy eenheid oorkant Wanping, en die Japannese bevelvoerder het die reg geëis om die dorp vir hom te deursoek. Toe dit geweier is, is ander eenhede aan beide kante op gereedheid gestel, en met toenemende spanning het die Chinese weermag op die Japannese leër geskiet wat die situasie verder geëskaleer het, al het die vermiste Japannese soldaat na sy linies teruggekeer. Die Marco Polo-brug-insident word algemeen beskou as die begin van die Tweede Chinees-Japannese Oorlog.

## Verwysings
Goeree-Overflakkee

275px|thumb|Goeree-Overflakkee in 1748
[275px||thumb|Die [Ouddorp se duine]]

**Goeree-Overflakkee** (Seeus: *Goereê-Overflakkeê*) is 'n munisipaliteit en 'n eiland in die Nederlandse provinsie Zuid-Holland, met 'n bevolking van sowat 51&nbsp;000 in 2022 en 'n oppervlakte van sowat 422&nbsp;km².

Die munisipaliteit is in 2013 gestig deur die saamvoeging van die munisipaliteite Dirksland, Goedereede, Middelharnis en Oostflakkee.

Goeree-Overflakkee word omsluit deur die volgende waters: die Noordsee en Slijkgat in die noordweste, die Haringvliet in die noordooste, die Hellegat, Volkerak en Krammer in die suidooste en die Grevelingenmeer in die suidweste.

Op hierdie eiland word Seeus gepraat. Goeree-Overflakkee word hoofsaaklik gevorm deur die voormalige eilande Goeree (ook Westvoorn genoem) in die weste en Overflakkee (ook Flakkee genoem) in die ooste. 

Ouddorp en Stellendam is bekende vissersdorpies. Ouddorp is ook bekend vir sy duine.

## Plekke 
Stad:
* Goedereede

Dorpies:

* Achthuizen
* Den Bommel
* Dirksland
* Havenhoofd
* Herkingen
* Melissant
* Middelharnis

* Nieuwe-Tonge
* Ooltgensplaat
* Ouddorp
* Oude-Tonge
* Sommelsdijk
* Stad aan 't Haringvliet
* Stellendam

Gehuggies:

* Battenoord
* Klarebeek
* Kranendijk

* Langstraat
* Oostdijk
* Zuidzijde

## Munisipale raad 
Verkiesings sedert 2013:

¹ In 2018 Blanco lijst 10.

## Naburige munisipaliteite 
## Eksterne skakels 
* Amptelike webwerf
* Plaatsengids (beskrywing)
* AlleCijfers (statistiek)
Shamiririspruit

Die **Shamiririspruit** is 'n klein sytak van die Olifantsrivier in die Limpopo-provinsie van Suid-Afrika. Dit vloei langs die Letaba–Olifantskamppad in die Krugerwildtuin voor dit verder suidwaarts by die Olifantsrivier aansluit.

## Eksterne skakel 
* Google-kaart van die Shamiriri se monding by Geonames.org (cc-by)
Euryops transvaalensis

***Euryops transvaalensis*** is 'n struik wat tot die *Asteraceae* familie hoort. Die spesie is inheems in Gauteng, KwaZulu-Natal, Mpumalanga, Noordwes, die Vrystaat asook Eswatini en Zimbabwe.

Die plant het twee subspesies:
* *Euryops transvaalensis subsp. setilobus* (N.E.Br.) B.Nord.
* *Euryops transvaalensis subsp. transvaalensis*

## Bronne 
* REDLIST Sanbi
* Plants of the World Online
Shinobyenispruit

Die **Shinobyenispruit** is 'n klein sytak van die Letabarivier in die Limpopo-provinsie van Suid-Afrika. Dit vloei op die verre-oosgrens voor dit binne die Krugerwildtuin by die Letaba/Olifantskompleks aansluit.

## Eksterne skakel 
* Google-kaart van die Shinobyeni se monding by Geonames.org (cc-by)
Euryops empetrifolius

***Euryops empetrifolius*** is 'n struik wat tot die *Asteraceae* familie hoort. Die spesie is inheems aan Lesotho, die Oos-Kaap, die Wes-Kaap en die Vrystaat. Dit staan ook bekend as die *bokharpuisbos*. 
 
## Bronne 
* REDLIST Sanbi
* Plants of the World Online
Amorphea

**Amorphea**

Die "*International Society of Protistologists*", die erkende liggaam vir taksonomie van protosoë, het in 2012 aanbeveel dat die term Unikont verander word na Amorphea omdat die naam "Unikont" gebaseer is op 'n veronderstelde synapomorfie wat die ISP-outeurs en ander wetenskaplikes later verwerp het.

Dit sluit in amoebozoa, opisthokonts, en moontlik Apusozoa.

## Verwysings
Melinda Gates

**Melinda French Gates** (gebore **Melinda Ann French**; 15 Augustus 1964) is 'n Amerikaanse filantroop, voormalige rekenaarwetenskaplike en hoofbestuurder by Microsoft. Sy is deurgaans deur *Forbes* as een van die wêreld se magtigste vroue aangewys.

In 2000 het sy en haar destydse man Bill Gates saam die *Bill & Melinda Gates Foundation* gestig, die wêreld se grootste private liefdadigheidsorganisasie vanaf 2015. Sy en haar eksman is bekroon met die *Amerikaanse Presidensiële Medalje van Vryheid* en die *Franse Erelegioen*

Vroeg in Mei 2021 het Bill en Melinda Gates aangekondig dat hulle gaan skei, maar sal steeds mede-voorsitters van die stigting bly.

## Verwysings
Handel (ekonomie)

duimnael|upright|Twee handelaars in 16de eeu Duitsland.

**Handel** behels die oordrag van goedere en dienste van een persoon of entiteit na 'n ander, dikwels in ruil vir geld. Ekonome verwys na 'n stelsel of netwerk wat handel toelaat as 'n mark.

'n Vroeë vorm van handel, die skenk-ekonomie, het die uitruil van goedere en dienste gesien sonder 'n uitdruklike ooreenkoms vir onmiddellike of toekomstige belonings. 'n skenk-ekonomie behels die verhandeling van dinge sonder die gebruik van geld. Moderne handelaars onderhandel gewoonlik deur middel van 'n ruilmiddel, soos geld. As gevolg hiervan kan **koop** geskei word van **verkoop**, of verdienste. Die uitvinding van geld (en kredietbrief, papiergeld en nie-fisiese geld) het handel aansienlik vereenvoudig en bevorder. 

In een moderne siening bestaan handel as gevolg van spesialisasie en die arbeidsverdeling, 'n oorheersende vorm van ekonomiese aktiwiteit waarin individue en groepe op 'n klein aspek van produksie konsentreer, maar gebruik hul uitset in ambagte vir ander produkte en behoeftes. Handel bestaan tussen streke omdat verskillende streke 'n vergelykende voordeel (waargeneem of werklik) kan hê in die produksie van een of ander verhandelbare kommoditeit—insluitend produksie van natuurlike hulpbronne wat skaars of elders beperk is.

## Verwysings
Kundigheidsverlies/Migrasiepatrone

::Keer terug na Kundigheidsverlies

Die volgende tabel is 'n vollediger uiteensetting van die Verenigde Nasies se data, wat toon na watter lande Suid-Afrikaners emigreer:

Vergeleke hiermee, die immigrante na Suid-Afrika in dieselfde tydperk, uit dieselfde stel data:

## Verwysings
Euryops dyeri

***Euryops dyeri*** is 'n struik wat tot die *Asteraceae* familie hoort. Die spesie is endemies aan die Oos-Kaap en kom van die Amatholeberge tot by die Katberg, op hoogtes van 1 650 m, voor. Dit het 'n voorkomsgebied van 263 km² en daar is vier subpopulasies. Die plant word as seldsaam beskou.

## Bronne 
* REDLIST Sanbi
* Plants of the World Online
Wes-Friese Eilande

Die **Wes-Friese Eilande** (Nederlands: *Nederlandse Waddeneilanden*, Fries: *Nederlânske Waadeilannen*) behoort aan die Nederlandse Waddesee-eilande. Hulle lê tussen die Noordsee in die weste en die Eems-rivier in die ooste.

Daar is 16 eilande/sandplate, wat altyd droog bly:

left|thumb|Kaart van die Wes-Friese Eilande,
1 = Noorderhaaks
2 = Richel
3 = Griend
4 = Rif
5 = Engelsmanplaat
6 = Simonszand
7 = Rottumerplaat
8 = Rottumeroog
Zuiderduin suid van Rottumeroog
Engelschhoek wes van Terschelling
Robbenbank oos van Terschelling

## Verwysings 
## Eksterne skakels 
* Kaart van die Wes-Friese Eilande, OpenStreetMap
* Onbewoonde eilanden en Zandplaten in het Waddengebied, WaddenZee.nl
Euryops virgatus

***Euryops virgatus*** is 'n struik wat tot die *Asteraceae* familie hoort. Die spesie is endemies in die Noord-Kaap waar dit op die Bokkeveldberge-eskarp by Nieuwoudtville voorkom. Die plant het reeds 80% van sy habitat afgestaan aan koringverbouing die afgelope 70 jaar. Daar is tans slegs twee subpopulasies oor, die een met slegs twee plant en die ander subpopulasie is by Hantam Botaniese tuin het meer as 600 plante. Die twee subpopulasies word bedreig deur oorbeweiding.

## Bronne 
* REDLIST Sanbi
* Plants of the World Online
Rufus Gouws

Prof. **Rufus Hjalmar Gouws** (30 Januarie 1953 -) is 'n taalkundige en leksikograaf wat in die Paarl gebore is en in Kaapstad grootgeword het. Hy matrikuleer aan die Hoërskool Nassau. Hy behaal die volgende grade aan die Universiteit van Stellenbosch: 
* B.A. (hoofvakke: Afrikaans en Nederlands, Duits) - Desember 1974.
* Hons.-B.A. (Afrikaans en Nederlands) (Cum Laude) - Desember 1975.
* M.A. (Afrikaans en Nederlands) (Cum Laude) - Maart 1977.
* D.Litt (Afrikaans en Nederlands) - Desember 1982.

Hy is met Ilse-Marie (née Gerber) getroud en hulle het vier dogters: Liezl, Marike, Inge en Mieke.

## Akademiese loopbaan 
Sy akademiese loopbaan is as volg: 
* Januarie 1977 - September 1977: Junior lektor, Departement Afrikaans en Nederlands, Universiteit van Suid-Afrika.
* Oktober 1977 - Desember 1979: Lektor, Departement Afrikaans en Nederlands, Universiteit van Suid-Afrika
* 1980 - 1983: Lektor, Departement Afrikaans en Nederlands, Universiteit van Stellenbosch.
* 1984 - 1989: Senior lektor, Departement Afrikaans en Nederlands, Universiteit van Stellenbosch.
* 1990 - 1998: Medeprofessor, Departement Afrikaans en Nederlands, Universiteit van Stellenbosch.
* 1999 - Professor, Departement Afrikaans en Nederlands, Universiteit van Stellenbosch.
* 2008 - 2012: Voorsitter: Departement Afrikaans en Nederlands
* 2016 - 2017: Voorsitter: Departement Afrikaans en Nederlands.

## Beurse en toekennings 
* 1986 - Raad vir Geesteswetenskaplike Navorsing se Toekenning vir Senior Navorsers.
* 1986 - Harry Crossley Beurs.
* 1991 - Linguistevereniging van Suider-Afrika: Toekenning vir Taalwetenskap.
* 1992 - Raad vir Geesteswetenskaplike Navorsing se Toekenning vir Senior Navorsers.
* 1998 - Navorsingstoekenning van die Pan Suid-Afrikaanse Taalraad vir die ontwerp van 'n meta leksikografies gefundeerde model vir die Suid-Afrikaanse woordeboekeenhede.
* 1998 - Navorsingstoekenning van die SWO.
* 2001 - Rektorstoekenning vir voortreflike navorsing.
* 2002 - NNS-evaluering: B2.
* 2004 - Toekenning van die Vilhelm Kann Rasmussen Stigting, Denemarke vir besoek as besoekende professor in die Sentrum vir Leksikografie aan die Aarhus School of Business.
* 2005 - Spesiale sertifikaat van uitnemendheid van die African Association for Lexicography.
* 2006 - Elisabeth Eybersbeurs, Suid-Afrikaanse Akademie vir Wetenskap en Kuns.
* 2010 - Erelidmaatskap: African Association for Lexicography.
* 2011 - Rektorstoekenning vir voortreflike navorsing
* 2012 - C.J. Langenhovenprys vir Taalwetenskap van die Suid-Afrikaanse Akademie vir Wetenskap en Kuns.
* 2013 - ATKV/SA Akademie-prys vir een van die ses beste artikels wat in Afrikaans in ‘n geakkrediteerde tydskrif verskyn het (in die tydperk 2009-2010).
* 2016 - Kanselierstoekenning vir navorsing.
* 2019 - N.P. van Wyk Louw-medalje van die Suid-Afrikaanse Akademie vir Wetenskap en Kuns.
* 2022 - Jan H. Maraisprys
* 1982 - 2016: Verskeidenheid reis-, kongresbywonings- en navorsingsbeurs

## Bron 
* http://www.stellenboschwriters.com/gouwsr.html
Euryops petraeus

***Euryops petraeus*** is 'n struik wat wat tot die *Asteraceae* familie hoort. Die spesie is endemies aan Noord-Kaap en die Oos-Kaap. Die plant kom vanaf die Sneeuberge en Winterberge rondom Graaff-Reinet tot by die Nuweveldberge, suid van Fraserburg, voor.

## Bronne 
* REDLIST Sanbi
* Plants of the World Online
Mantsjoekwo

duimnael|Vlag van Mantsjoekwo
**Mantsjoekwo**, amptelik die staat Mantsjoerye voor 1934 en die Ryk van (Groot) Mantsjoerye na 1934, was 'n vasalstaat van die Ryk van Japan in Mantsjoerye vanaf 1932 tot 1945. Dit is as 'n republiek in 1932 gestig na die Japannese inval van Mantsjoerye, en in 1934 het dit 'n grondwetlike monargie geword onder die *de facto* beheer van Japan. Dit het beperkte internasionale erkenning gehad.

Die gebied was die tuisland van die Mantsjoes, insluitend die keisers van die Qing-dinastie. In 1931 het Japan op die streek beslag gelê na die Mukden-voorval. 'n Pro-Japannese regering is een jaar later aangestel met Puyi, die laaste Qing-keiser, as die nominale regent en latere keiser. Mantsjoekwo se regering is in 1945 ontbind ná die oorgawe van Imperiale Japan aan die einde van die Tweede Wêreldoorlog. Die gebiede wat  Mantsjoekwo geëis het, is die eerste keer in die Sowjet-inval in Mantsjoerye in Augustus 1945 in beslag geneem, en toe formeel oorgedra na Chinese administrasie in die volgende jaar.

Mantsjoes het 'n minderheid in Mantsjoekwo gevorm, wie se grootste etniese groep Han-Chinese was. Die bevolking van Koreane het gedurende die Mantsjoekwo-tydperk toegeneem, en daar was ook Japannese, Mongole, Wit Russe en ander minderhede. Die Mongoolse streke van westelike Mantsjoekwo is onder 'n effens ander stelsel regeer ter erkenning van die Mongoolse tradisies daar. Die suidpunt van die Liaodong-skiereiland (hedendaagse Dalian) is steeds direk deur Japan regeer as die Kwantung-huurgebied tot aan die einde van die Tweede Wêreldoorlog.

## Verwysings
Euryops polytrichoides

***Euryops polytrichoides*** is 'n struik wat tot die *Asteraceae* familie hoort. Die spesie is endemies in die Oos-Kaap. Die spesie is geïdentifiseer aan een monster wat in die 1800's by Grahamstown gevind is. 

## Bronnelys 
* REDLIST Sanbi
* Plants of the World Online
Euryops tysonii

***Euryops tysonii*** is 'n struik wat tot die *Asteraceae* familie hoort. Die spesie is inheems in KwaZulu-Natal, Lesotho, Oos-Kaap en die Vrystaat. In Suid-Sotho staan die plant as *Sehlakoana-se-senyenyane* bekend. 

## Bronne 
* REDLIST Sanbi
* Plants of the World Online
Exxaro

raamloos|regs
**Exxaro Resources** (voorheen deel van **Kumba Resources**) is 'n groot steenkool- en swaarmineraalmynmaatskappy in Suid-Afrika . Die maatskappy bedryf fasiliteite en kantore in Afrika, Asië, Europa en Australië. Die maatskappy is op die Johannesburgse Aandelebeurs genoteer en het op 31 Desember 2016 bates van R59,931&nbsp;miljard en 'n markkapitalisasie van R32,05&nbsp;miljard gehad.

## Agtergrond 
Die maatskappy was voorheen bekend as Kumba Resources Limited en het in November 2006 sy naam na Exxaro Resources Limited verander. Die maatskappy is gevestig in Pretoria-Wes, Suid-Afrika. Exxaro Resources Limited is 'n filiaal van Main Street 333 Proprietary Limited.

Exxaro Resources het in Oktober 2012 planne vir 'n "myn van die toekoms"-konsep aangekondig. Die myn teiken nul afvalvrystellings, nul uitvloeisel, was-tot-nul en volhoubare ingenieurswese.

## Verwysings 
## Eksterne skakels 
*Exxaro 
*Toliara Sands
*Kumba Iron Ore
Euryops gracilipes

***Euryops gracilipes*** is 'n struik wat tot die *Asteraceae* familie hoort. Die spesie is endemies in die Oos-Kaap en kom in die Groot-Visrivier vallei naby Grahamstown voor. Die plant word bedreig deur oorbeweiding, gewasverbouing en verlies aan habitat.

## Bronne 
* REDLIST Sanbi
* Plants of the World Online
Euryops pleiodontus

***Euryops pleiodontus*** is 'n struik wat tot die *Asteraceae* familie hoort. Die spesie is endemies aan die Noord-Kaap en die enigste monster is by Steinkopf gevind waar dit deel van die Sukkulente Karoo is.

## Bronnelys 
* REDLIST Sanbi
* Plants of the World Online
Euryops anthemoides

***Euryops anthemoides*** is 'n struik wat tot die *Asteraceae* familie hoort en endemies in die Oos-Kaap is.

Die plant het een subspesie:
* *Euryops anthemoides subsp. anthemoides*

## Bronne 
* REDLIST Sanbi
* Plants of the World Online
Euryops brevipes

***Euryops brevipes*** is 'n struik wat tot die *Asteraceae* familie hoort. Die spesie is endemies in KwaZulu-Natal en kom by Monk's Cowl op 3 000m voor. Die plant word as seldsaam beskou. Dit het geen bedreigings nie; dit is ontoeganklik en in 'n reservaat.

## Bronne 
* REDLIST Sanbi
* Plants of the World Online
The Jerusalem Post

duimnael|regs|280px|Die Jerusalem Post se Logo.
***The Jerusalem Post*** is 'n breëbladkoerant wat in Jerusalem, Israel, gebaseer is. Dit is in 1932 gestig deur Gershon Agron tydens die Britse mandaat van Palestina as *The Palestine Post*. In 1950 is die naam verander na *The Jerusalem Post*. In 2004 is die koerant deur Mirkaei Tikshoret gekoop, 'n gediversifiseerde Israeliese mediafirma wat deur belegger Eli Azur beheer word. In April 2014 het Azur die koerant *Maariv* bekom. Die koerant word in Engels uitgegee en het voorheen ook 'n Franse uitgawe gedruk.

Die koerant, wat voorheen as linksgesind beskou is, het in die laat 1980's 'n merkbare verskuiwing na regs ondergaan. Vanaf 2004 het redakteur David Horovitz die koerant na die sentrum geskuif, en sy opvolger in 2011, Steve Linde, het belowe om gebalanseerde nuusdekking te verskaf tesame met sienings van regoor die politieke spektrum. In April 2016 het Linde uitgetree as hoofredakteur en is vervang deur Yaakov Katz, 'n voormalige militêre verslaggewer vir die koerant wat voorheen gedien het as 'n raadgewer van Naftali Bennett, destyds minister van ekonomie en diaspora-sake, tans die eerste minister van Israel.

Die koerant beweer dat dit in die Israeliese sentrum is met sy redaksionele lyn wat krities is oor politieke korrupsie, wat die skeiding van godsdiens en staat in Israel ondersteun en teen eensydige toegewings aan die Palestyne is. Dit is ook 'n sterk voorstander van groter investering deur die staat Israel in die wêreld-jodedom en opvoedkundige programme vir die Joodse diaspora.

In 2011 is Horovitz opgevolg deur die koerant se besturende redakteur, Steve Linde, wat voorgegee het dat hy politieke matigheid en balans handhaaf. Yaakov Katz, die koerant se voormalige militêre ontleder en 'n genoot by die Nieman-stigting vir Joernalistiek, het Linde in April 2016 opgevolg.

## Webblad 
**JPost.com** is in Desember 1996 bekendgestel. Die huidige weergawe daarvan bevat ook 'n ePaper-weergawe van die dagblad, 'n reeks tydskrifte en ander webweergawes van die Groep se produkte. Die webwerf is 'n entiteit apart van die dagblad. Terwyl verslaggewers gedeel word, word dit deur verskillende spanne bestuur. Sy personeel is in Tel Aviv gevestig, terwyl die koerantkantore in Jerusalem geleë is.

Die webwerf bevat argiewe wat terugdateer tot 1989, en die versteksoektog op die webwerf stuur gebruikers na argieflyste, aangedryf deur ProQuest, waar artikels gekoop kan word. Gratis borrels van die artikel is ook beskikbaar, en volledige artikels is beskikbaar wanneer direk vanaf navigasie binne JPost.com of vanaf 'n soekenjin geskakel word.

## Verwysings
Joernalis van die Jaar-prys

Die **Joernalis van die Jaar-prys** vereer ‘n joernalis wat met groot vrymoedigheid verslag lewer en aanhoudend die bestaande orde bevraagteken. So ‘n joernalis jaag altyd die waarheid na. Dus bring die prys hulde en erkenning aan talle uitmuntende joernaliste wat met toegewydheid tussen feit en verdigsel onderskei om aan hul lesers, kykers en luisteraars die juiste beeld van ‘n saak te gee.

Hierdie prys word sedert 2001 deur die Nasionale Persklub uitgereik en bedra tans R100 000.

## Bibliografie 
* cisp.cachefly.net
* journalist.vodacom.co.za
Aapbergpas

Die **Aapbergpas** is  op 'n viertrekroete in die Roggeveldberge in die Noord-Kaap.

Hierdie pas is by die koördinate 32° 08′ suid, 20° 15′ oos, suid van Middelpos, oos van die Gannagapas en 'n 40&nbsp;km noordwes van  Sutherland.

Carl Peter Thunberg en Robert Jacob Gordon het reeds hierdie bergoorgang besoek.

## Lees ook 
* Lys van bergpasse in Suid-Afrika

## Bibliografie 
* Ross, G.L.D.: Passes, Roads and Transportation in the Cape: a Guide to Research.  researchgate.net
* Slingsby, Peter: Tankwa-Karoo & the Roggeveld Escarpment. Slingsby Maps, 2018. www.slingsbymaps.com
Beesfilet

raamloos|regs|290px
'n **Beesfilet**, ook bekend as 'n **oogfilet** in Australië, **filet** in Frankryk, **tenderloin** in Amerika, **filé mignon** in Brasilië, en **filet** in die Verenigde Koninkryk en Suid-Afrika, word uit die lende van beesvleis gesny.

## Beskrywing 
links|duimnael|155px|’n Dik snit beeshaas
duimnael| ’n Gesmoorde beeshaas wat aan al 4 kante in ’n swaarboompan geskroei is tot bruin, sowat 3 tot 4 minute aan elke kant.
Die beesfilet is 'n langwerpige vorm wat oor twee primasnitte strek: die kort lende (genoem "short loin" in Statebondlande) en die lendestuk (genoem die "rump" (kruis) in Statebondlande). Die lendehaas sit onder die ribbes, langs die ruggraat. Dit het twee punte: die boud en die "stert". Die kleiner, gepunte punt—die “stert”—begin ’n entjie verby die ribbes, en word dik totdat dit eindig in die “entreloin”, wat nader aan die boud van die bees is. Hierdie spier doen baie min werk, dus is dit die sagste deel van beesvleis. ideaal van die lendehaas gemaak.

## Snitte 
Die drie "hoofsnitte" van fillet is die boud, die middelsnit en die stert. Die boud is gewoonlik geskik vir carpaccio, aangesien die oog redelik groot kan wees; om 'n heel beeshaas in steaks van gelyke massa op te sny, sal proporsioneel baie dun steaks van die boudkant af lewer. Die middelsnit is geskik vir porsiebeheerde steaks, aangesien die deursnee van die oog relatief konsekwent bly. Die middelsnit kan die tradisionele filet mignon-biefstuk oplewer, sowel as die Chateaubriand-steak en beesvleis Wellington. Die stert, wat oor die algemeen ongeskik is vir steaks as gevolg van grootte-inkonsekwentheid, kan gebruik word in resepte waar klein stukkies van 'n sagte snit vereis word, soos vir beesvleis Stroganoff.

## Verwysings
Euryops ericifolius

***Euryops ericifolius*** is 'n struik wat tot die *Asteraceae* familie hoort. Die spesie is endemies aan die Oos-Kaap en kom van Uitenhage tot by Port Elizabeth voor, meer spesifiek: van Motherwell en Coega waar dit 'n voorkomsgebied van 119 km² het. Die plant word bedreig deur oorbeweiding,  die moontlike uitbreiding van lae koste behuising en verdere infrastruktuur ontwikkeling van Koega.

## Bronne 
* REDLIST Sanbi
* Plants of the World Online
Euryops integrifolius

***Euryops integrifolius*** is 'n struik wat tot die *Asteraceae* familie hoort. Die spesie is endemies in die Oos-Kaap. Dit kom in die Kougaberge by Smutsberg, op hoogtes van 1200 m, voor waar dit deel van die fynbos vorm.

## Bronne 
* REDLIST Sanbi
* Plants of the World Online
Rammelkoppas

Die **Rammelkoppas** is op ‘n grondpad in die Nuweveldberge aan die noordekant van die Moordenaarskaroo in die Wes-Kaap van Suid-Afrika.

Die pas is by die koördinate , nagenoeg 55&nbsp;km oos van Sutherland en 45&nbsp;km wes van Merweville en amper op die grens met die Noord-Kaap. Dit bereik ‘n maksimum helling van 1:5 en is in die winter dikwels onbegaanbaar weens swaar sneeuval.

## Lees ook 
* Lys van bergpasse in Suid-Afrika

## Bron 
* Rammelkoppas op mountainpassessouthafrica.co.za
Admiraal Makarof (Skip)

***Admiraal Makarof*** is 'n admiraal Grigorovich-klas fregat van die Russiese Vloot, en deel van die Swartseevloot gebaseer by Sewastopol. Sy is in Februarie 2012 by die Yantar-skeepswerf neergelê en op 25 Desember 2017 in gebruik geneem. Sy is die mees onlangsgeboude van haar klas, en die derde van ses beplande skepe in die klas.

## Diens
links|duimnael|*Admiraal Makarof*
In Julie 2018 het die fregat aan Rusland se hoofvlootparade in Sint Petersburg deelgeneem.

Op 18 Augustus 2018 het *Admiraal Makarof* vanaf die Oossee na die Swartsee gevaar en op 21 Augustus deur die Engelse Kanaal gevaar. Sy is op 18 Augustus tydens haar nooiensvaart deur die  in die Engelse Kanaal opgemerk. *Admiraal Makarof* het vroeg in Oktober by haar permanente basis in Sevastopol aangekom.

Op 5 November 2018 het die mediadiens van die Russiese Vloot se Swartseevloot aangekondig dat die fregat Sevastopol verlaat het om by die Russiese vlootgroep in die oostelike Middellandse See aan te sluit.

## Russies-Oekraïense Oorlog
links|duimnael|Missiele gelanseer vanaf die *Admiraal Makarof* in die Swartsee, 19 Julie 2019
In 2022 het *Admiraal Makarof* – saam met *Admiraal Grigorovich* en *Admiraal Essen* – deelgeneem aan die 2022 Russiese inval in die Oekraïne, wat 'n Oekraïense olieraffinadery en brandstofdepots in die voorstede van Odesa geteiken het met kruisermissiele wat vanaf die skepe afgevuur is.

Op 6 Mei 2022 het die Oekraïense LP Oleksiy Honcharenko op Telegram-kitsboodskapprogram berig dat *Admiraal Makarof* getref en erg beskadig is deur 'n Oekraïense R-360 Neptune-teenskip-kruisermissiel terwyl dit naby Zmijini-eiland (Slangeiland) gestasioneer was. Die verslae het gesê die skip is aan die brand in die Swartsee. blykbaar getref deur 'n missiel wat gelanseer is deur 'n Baykar Bayraktar TB2 hommeltuig.

Daar was onbevestigde berigte dat die Admiraal Makarov beskadig is tydens 'n aanval op Sewastopol deur verskeie lug- en seehommeltuie op 29 Oktober 2022.  Die Russiese nuusagentskap TASS het berig dat al die lug hommeltuie vernietig is.

## Verwysings
Patrick Anson, 5de Graaf van Lichfield

**Thomas Patrick John Anson, 5de Graaf van Lichfield** (25 April 1939 - 11 November 2005) was 'n Engelse fotograaf van die Anson-familie. Hy het die titel Graaf van Lichfield in 1960 van sy oupa aan vaderskant geërf. In sy professionele hoedanigheid was hy bekend as **Patrick Lichfield**.

## Biografie
Thomas Patrick John Anson is op 25 April 1939 gebore. Hy was die enigste seun van luitenant-kolonel Thomas William Arnold Anson, burggraaf Anson (1913-1958), die oudste seun en vermoedelike opvolger van Thomas Edward Anson, 4de Graaf van Lichfield (1883-1960). Sy moeder was Anne Bowes-Lyon (1917-1980), 'n niggie van koningin Elizabeth die koninginmoeder. Sy ouers is in 1948 geskei, en sy moeder het daarna prinses Anne van Denemarke geword ná haar huwelik met prins George Valdemar van Denemarke in 1950. 

Sy vader is in 1958 oorlede en Patrick het die 5de Graaf van Lichfield geword ná sy oupa se dood in 1960.

Lichfield was in die Britse weermag tot in 1962 en het daarna as 'n fotografiese assistent begin werk. Hy het vir hom 'n reputasie opgebou, deels omdat hy toegang tot die koninklike familie gehad het. Hy is gekies om die amptelike foto's te neem op die troue van die Prins en Prinses van Wallis in 1981, en het daarna een van Brittanje se bekendste fotograwe geword. Vanaf 1999 was hy 'n pionier van digitale fotografie as 'n professionele standaard. Koningin Elizabeth II en die Hertog van Edinburg het hom gekies om in 2002 die amptelike foto's van haar goue jubileum te neem.

Op 10 November 2005 het Lichfield 'n ernstige beroerte gehad en hy is die volgende dag in 'n hospitaal in Oxford oorlede. Hy was 66 jaar oud.

## Bibliografie
* *Lichfield on Photography*. Londen: Collins, 1981.
* *The Most Beautiful Women*. Londen: Elm Tree, 1981.
* *A Royal Album*. Londen: Elm Tree, 1982.
* *Creating the Unipart Calendar*. Londen: Collins, 1983.
* *Hotfoot to Zabriskie Point* (saam met Jilly Cooper). Londen: Constable, 1985.
* *Not the Whole Truth: an autobiography*. Londen: Constable, 1986.
* *Lichfield on Travel Photography*. Londen: Constable, 1986.

## Verwysings
## Skakels
Euryops ciliatus

***Euryops ciliatus*** is 'n struik wat wat tot die *Asteraceae* familie hoort. Die spesie is endemies aan die Oos-Kaap en kom van die Amatholeberge tot by die Winterberge, bo 1 500m, voor. Dit het 'n voorkomsgebied van 245 km². Die plant word as seldsaam beskou en het tans geen bedreigings nie. Daar word vermoed dat aangeplante plantasies op die Katberg en Amatholeberge van die plant se habitat verwoes het. *Acacia*-spesies het ook plek-plek begin om 'n probleem te raak.

## Bronne 
* REDLIST Sanbi
* Plants of the World Online
Euryops microphyllus

***Euryops microphyllus*** is 'n struik wat tot die *Asteraceae* familie hoort. Die spesie is endemies aan die Noord-Kaap en die Wes-Kaap voor. Dit word gevind op die Klein Roggeveld en Witteberg naby Matjiesfontein. Die plant is laas in 1953 beskryf, daar is twee losstaande populasies en word moontlik bedreig deur oorbeweiding.

## Bronne 
* REDLIST Sanbi
* Plants of the World Online
Euryops ursinoides

***Euryops ursinoides*** is 'n struik wat tot die *Asteraceae* familie hoort. Die spesie is endemies aan die Oos-Kaap. Dit kom van die Vanstadensberg tot by die Kougaberge voor. Daar was vier subpopulasies bekend waarvan twee by die Longmore en Otterford-bosboustasies was. Die twee populasies het egter verdwyn, moontlik deur die woud oorgeneem. Hierdie spesie benodig brande om te kan voortplant, sonder gereelde brande word die fynbos dan woude.

## Bronne 
* REDLIST Sanbi
* Plants of the World Online
Stoebe aethiopica

Die **knoppiesslangbos** (*Stoebe aethiopica*) is 'n struik wat tot die *Asteraceae* familie hoort. Die spesie is endemies in die Noord-Kaap, Oos-Kaap en die Wes-Kaap en is deel van die fynbos. Die plant staan ook as die *withofie-slangbos* bekend.

## Bronne 
* REDLIST Sanbi
* Plants of the World Online
Stoebe

**Stoebe** (slangbosse) is 'n genus met sewentien spesies van struike in die familie Asteraceae. Die meeste is endemies aan Suider-Afrika.

## Spesies 
* *Stoebe aethiopica* L.Levyns
* *Stoebe alopecuroides* (Lam.) Less.
* *Stoebe bruniades* Levyns
* *Stoebe capitata* P.J.Bergius
* *Stoebe cyathuloides* Schltr.
* *Stoebe fusca* (L.) Thunb.
* *Stoebe gomphrenoides* P.J.Bergius
* *Stoebe leucocephala* DC.
* *Stoebe microphylla* DC.
* *Stoebe montana* Schltr. ex Levyns
* *Stoebe muirii* Levyns
* *Stoebe nervigera* (DC.) Sch.Bip.
* *Stoebe phyllostachya* (DC.) Sch.Bip.
* *Stoebe prostrata* L.
* *Stoebe rosea* Wolley-Dod
* *Stoebe rugulosa* Harv.
* *Stoebe schultzii* Levyns

## Verwysings 
## Eksterne skakels 
* 
*
MI6

[thumb|240px|MI6 se hoofkwartier aan die [Teems in Londen.]]

Die **Secret Intelligence Service** (**SIS**), algemeen bekend as **MI6**, is die buitelandse inligtingsdiens van die Verenigde Koninkryk. Dit is hoofsaaklik belas met die geheime invordering en ontleding van inligting oorsee ter ondersteuning van die VK se nasionale sekuriteit. SIS is een van die Britse inligtingsdienste. Die hoof daarvan ("C") is regstreeks verantwoordbaar aan die minister van buitelandse sake.

Die afdeling, wat in 1909 gestig is as die buitelandse seksie van die **Secret Service Bureau**, het baie gegroei tydens die Eerste Wêreldoorlog en het omstreeks 1920 sy huidige naam aangeneem. Die naam "MI6" (vir Militêre Intelligensie, afdeling 6) het as 'n gerieflike etiket ontstaan tydens die Tweede Wêreldoorlog, toe die SIS onder baie name bekend was. Dit word vandag nog algemeen gebruik. In dié jaar is die wet op intelligensiedienste in die parlement ingedien om die organisasie vir die eerste keer op 'n statutêre grondslag te plaas. 

Die belangrikste rolle van die SIS is volgens berig word teenterrorisme, teenproliferasie, die verskaffing van intelligensie ter ondersteuning van kubersekuriteit en die ondersteuning van stabiliteit oorsee teen terrrorisme en ander misdadige aktiwiteite. Anders as sy belangrikste susteragentskappe, MI5 en die Government Communications Headquarters (GCHQ), werk die SIS uitsluitlik met die invordering van buitelandse inligting.

Die SIS se hoofkwartier is sedert 1994 in die SIS-gebou aan die suideroewer van die Teems in Londen.

## Verwysings
## Skakels
Stoebe gomphrenoides

***Stoebe gomphrenoides*** is 'n struik wat tot die *Asteraceae* familie hoort. Die spesie is endemies in die Wes-Kaap en is deel van die fynbos en renosterveld. Die plant kom van Malmesbury tot by Pella voor en het 'n voorkomsgebied van 94 km². Die spesie staan voortdurend habitat af aan indringerplante en voorstedelike ontwikkeling.

## Bronne 
* REDLIST Sanbi
* Plants of the World Online
Dana Snyman

**Dana Snyman** (1963) is 'n Suid-Afrikaanse joernalis, skrywer en dramaturg.

Snyman is in Stellenbosch gebore en het aan Hoërskool Nylstroom gematrikuleer. Hy het later 'n joernalistiekkursus by die Pretoria Technikon gevolg voordat hy by die Afrikaanse koerant Beeld aangesluit het as misdaadverslaggewer.

Drie jaar later word hy joernalis by Huisgenoot-tydskrif, waar hy tien jaar gewerk het. Vanaf 2007 is Snyman die reisredakteur van Weg! tydskrif.
Sy eerste boek, *Uit die binneland*, is in 2005 gepubliseer en sy tweede, *Anderkant die skroot*, in 2006. Albei is versamelde kortverhale en sketse.

Snyman se eerste toneelstuk, die eenmankomedie *Die Uwe, Pottie Potgieter*, is die eerste keer in 2006 deur Frank Opperman opgevoer en was die naaswenner vir die AngloGold Ashanti/Aardklop-Smeltkroes-toekenning vir nuwe tekste in die dieselfde jaar.

## Toekennings
*	2005 *Mondi Magazine Award* vir "Kommenraar en Kritiek".  

* 2005 ATKVeertjie toekenning van die Afrikaanse Taal- en Kultuurvereniging, vir tydskrifjoernalistiek.

*	2006 ATKVeertjie vir tydskrifjoernalistiek.

## Publikasies
*	Uit die binneland, 2005, .
*	Anderkant die scrap, 2006, .
*	Op die agterpaaie, 2008
*	Op die toneel: stories, reise, stemme, 2009
*	Hiervandaan: op reis in die geliefde land, 2011
*   Onder die radar: stories uit ons land, 2013
*	In die blou kamp: Facebook-stories, 2015
*	Op pad, ‘n reisjoernaal, 2017
*	Soekmekaar, 2019
*	In die tyd van die gif: ’n Jaar en ’n half in stories, 2021
*	Die binneland in: Nog stories en reise, 2023

## Verwysings
Stoebe muirii

***Stoebe muirii*** is 'n struik wat tot die *Asteraceae* familie hoort. Die spesie is endemies in die Wes-Kaap en is deel van die strandveld. Die plant kom van Stilbaai tot by Bredasdorp voor en daar is minder as tien subpopulasies. Die plant het 'n voorkomsgebied van 1 959 km². Dit word bedreig deur indringerplante en ontwikkeling aan die kus.

## Bronne 
* REDLIST Sanbi
* Plants of the World Online
2022 Spaanse Grand Prix

Die **2022 Formule Een Spaanse Grand Prix** is op 22 Mei 2022 op die Circuit de Barcelona-Catalunya in Montmeló, Spanje gehou. Dit was die sesde wedren van die kampioenskapseisoen en is deur Max Verstappen in 'n Red Bull Racing-motor gewen.

## Bande 
Pirelli het die volgende bande aan alle spanne verskaf:

## Vrye oefening 
### Uitslag 
## Kwalifisering 
## Wedren 
### Renuitslag 
 Sergio Pérez verdien 'n ekstra punt vir die vinigste ronde.

## Puntestand na die Grand Prix 
### Renjaers 
### Vervaardigers 
## Verwysings
2022 Monaco Grand Prix

Die **2022 Formule Een Monaco Grand Prix** is op 29 Mei 2022 op die Monaco-renbaan in Monte Carlo gehou. Dit was die sewende ren van die kampioenskapseisoen gewees.

## Bande 
Pirelli het die volgende bande aan alle spanne verskaf:

## Vrye oefening 
### Uitslag 
## Kwalifisering 
## Wedren 
### Renuitslag 
 Lando Norris ontvang 'n ekstra punt vir die vinnigste rondte.
***** Esteban Ocon ontvang 'n tydstraf van vyf sekondes omrede hy Lewis Hamilton in 'n draai afsny.
‡ Alexander Albon ontvang 'n tydstraf van vyf sekondes omrede hy 'n voordeel behaal het deur 'n paar keer buite die baan te ry.

## Puntestand na die Grand Prix 
### Renjaers 
### Vervaardigers 
## Verwysings
Bunsenbrander

duimnael|regs|'n Bunsenbrander.
'n **Bunsenbrander**, genoem na die Duitse apteker Robert Bunsen, is 'n soort gasbrander wat in 'n laboratorium gebruik word. Dit skep 'n enkele, oop gasvlam en word gebruik vir verhitting in proefbuise en ander flesse, sterilisasie en ontbranding.

Meestal word aardgas of 'n mengsel van gas gebruik. Die ontbrandingstemperatuur hang af van die gas of gasmengsel.

## Geskiedenis
Die brander is nie deur Bunsen ontdek nie, maar deur 'n assistent, Peter Desaga. Bunsen is in 1852 deur die Universiteit van Heidelberg aangestel, wat hom 'n nuwe laboratoriumgebou belowe het. Die stad Heidelberg het gasstraatligte begin aanlê en die universiteit het gaspypleidings na die universiteit laat aanlê om ook in die laboratorium te gebruik. Bestaande branderlampe het egter veel te wense oorgelaat wat betref die hitte van die vlam, ekonomie en eenvoud.

Laat in 1854 het Bunsen Desaga gevra om 'n nuwe soort brander te ontwerp wat Bunsen in gedagte gehad het. Dié ontwerp het 'n warm, roetlose vlam geskep deur gas op 'n beheerde manier met lug te laat meng voor ontbranding. Desaga het verstelbare gleuwe vir lug aan die onderkant van die silindriese brander aangebring, met die vlam wat aan die bokant brand. 

In 1857 het Bunsen 'n beskrywing van die brander gepubliseer en baie van sy kollegas het kort daarna die ontwerp aanvaar. Bunsenbranders word steeds in laboratoriums oor die wêreld heen gebruik.

## Verwysings
## Skakels
Oos-Friese Eilande

Die **Oos-Friese Eilande** (Duits: *Ostfriesische Inseln*) behoort aan die Duitse Waddesee-eilande in die deelstaat Nedersakse. Hierdie 12 eilande/sandplate lê tussen die Eems-rivier in die weste en die Jade-rivier in die ooste.

links|thumb|600px|Oos-Friese Eilande

## Eksterne skakels 
*  Nasionale Park Nedersaksiese Waddesee
Euryops glutinosus

***Euryops glutinosus*** is 'n struik wat tot die *Asteraceae* familie hoort. Die spesie is endemies in die Wes-Kaap en kom in die Klein Swartberg, meestal op die suidelike hellings, voor. Dit het 'n voorkomsgebied van 100 km² en daar is vier subpopulasies. Die plant word as seldsaam beskou.

## Bronne 
* REDLIST Sanbi
* Plants of the World Online
Hans Christian Gram

**Hans Christian Joachim Gram** (13 September 1853 – 14 November 1938) was 'n Deense bakterioloog bekend vir sy ontwikkeling van die Gramvlek, steeds 'n standaardtegniek om bakterieë te klassifiseer en meer sigbaar onder 'n mikroskoop te maak.

## Vroeë lewe en opvoeding
Gram was die seun van Frederik Terkel Julius Gram, 'n professor in regswetenskap, en Louise Christiane Roulund.

Hy het aan die Universiteit van Kopenhagen gestudeer, en was 'n assistent vir plantkunde van die dierkundige Japetus Steenstrup. Sy studie van plante het hom bekendgestel aan die basiese beginsels van farmakologie en die gebruik van die mikroskoop.

Gram het in 1878 met mediese skool begin en in 1883 gegradueer. Hy het tussen 1878 en 1885 deur Europa gereis.

## Beroep 
### Gramvlek 
In Berlyn, in 1884, het Gram 'n metode ontwikkel om tussen twee hoofklasse bakterieë te onderskei. Hierdie tegniek, bekend as 'n Gramvlek, is steeds 'n standaardprosedure van mediese mikrobiologie. Hierdie werk het Gram 'n internasionale reputasie verwerf. Die kleurmetode het later 'n groot rol gespeel in die klassifikasie van bakterieë. Gram was 'n beskeie man, en in sy aanvanklike publikasie het hy opgemerk: "Ek het dus die metode gepubliseer, hoewel ek bewus is dat dit nog baie gebrekkig en onvolmaak is; maar daar word gehoop dat dit ook in die hande van ander ondersoekers sal blyk nuttig te wees."

'n Gramvlek word gemaak met 'n primêre kleur van kristalviolet en 'n teenkleur van safranien. Bakterieë wat pers word wanneer dit gekleur word, word 'Gram-positief' genoem, terwyl dié wat rooi word wanneer dit teengekleur word, 'Gram-negatief' genoem word.

### Ander werk 
Gram se aanvanklike werk het betrekking op die studie van menslike rooibloedselle. Hy was van die eerstes wat erken het dat makrosietose kenmerkend is van pernisieuse anemie.

Gedurende 1891 het Gram lesings in farmakologie gegee, en later daardie jaar is hy aangestel as professor aan die Universiteit van Kopenhagen. In 1900 het hy sy professoraat in farmakologie bedank om professor in medisyne te word. As professor het hy vier volumes kliniese lesings gepubliseer wat wyd in Denemarke gebruik is. Hy het in 1923 by die Universiteit van Kopenhagen afgetree en het in 1938 gesterf.

## Gewilde erkenning 
Op 13 September 2019 het Google sy geboorte herdenk met 'n Doodle vir Kanada, Peru, Argentinië, Australië, Nieu-Seeland, Israel, Indië en sommige Europese lande.

## Persoonlike lewe 
Gram se agterkleindogter Lone Gram is 'n mikrobioloog wie by die Tegniese Universiteit van Denemarke werk.

## Aantekeninge 
## Verwysings
Helgolandbaai se eilande

Die **Helgolandbaai se eilande** (Duits: *Inseln der Helgoländer Bucht*) lê in die Helgolandbaai en is Waddesee-eilande in die Duitse deelstate Nedersakse, Hamburg en Sleeswyk-Holstein. Die Helgoland-eiland lê ook in die Helgolandbaai maar is nie 'n Waddesee-eiland nie. 

Hierdie sewe eilande/sandplate lê tussen die Jaderivier in die weste en die Eiderstedt-skiereiland in die noordooste.

links|duimnael|400px|Eilande van die Helgolandbaai in die uiterste ooste

## Verwysings 
## Eksterne skakels 
*  Nasionale Park Hamburgse Waddesee
Stoebe rugulosa

***Stoebe rugulosa*** is 'n struik wat tot die *Asteraceae* familie hoort. Die spesie is endemies in die Wes-Kaap en is deel van die fynbos en renosterveld. Dit kom van Caledon tot by Albertinia voor en het 'n voorkomsgebied van 5000 km² waar daar vyf subpopulasies is. Die plant het meer as 70% van sy habitat afgestaan aan die verbouing van koring oor die afgelope 80 jaar. Dit word ook bedreig deur indringerplante. 

## Bronne 
* REDLIST Sanbi
* Plants of the World Online
Stoebe schultzii

***Stoebe schultzii*** is 'n struik wat tot die *Asteraceae* familie hoort. Die spesie is endemies in die Wes-Kaap en is deel van die fynbos. Die plant kom van Caledon tot by Gansbaai en De Hoop voor en daar is minder as tien subpopulasies. Die plant het 'n voorkomsgebied van 2 145&nbsp;km². Dit word bedreig deur indringerplante, ontwikkeling aan die kus en gewasverbouing.

## Bronne 
* REDLIST Sanbi
* Plants of the World Online
Berzelia

**Berzelia** (kolkol) is 'n genus met sestien spesies van struike in die familie Bruniaceae. Al die spesies is deel van die fynbos.

## Spesies 
* *Berzelia abrotanoides* (L.) Brongn.
* *Berzelia albiflora* (E.Phillips) Class.-Bockh. & E.G.H.Oliv.
* *Berzelia alopecuroides* (Thunb.) Sond.
* *Berzelia arachnoidea* (J.C.Wendl.) Eckl. & Zeyh.
* *Berzelia burchellii* Dümmer
* *Berzelia commutata* Sond.
* *Berzelia cordifolia* Schltdl.
* *Berzelia dregeana* Colozza
* *Berzelia ecklonii* Pillans
* *Berzelia galpinii* Pillans
* *Berzelia incurva* Pillans
* *Berzelia intermedia* Schltdl.
* *Berzelia lanuginosa* (L.) Brongn.
* *Berzelia rubra* Schltdl.
* *Berzelia squarrosa* (Thunb.) Sond.
* *Berzelia stokoei* (E.Phillips) A.V.Hall

## Verwysings 
## Eksterne skakels 
* 
*
Kromelmboogspruit

**Kromelmboogspruit** is 'n sytak van die Vaalrivier in die Vrystaat, wat deel is van die Oranjerivier-afvoerbekken.  Dit word naby Heilbron gevind, en vloei opwaarts in 'n noordwestelike rigting om tussen Parys en Sasolburg in die Vaal te dreineer.   

## Ekologie en waterkwaliteit 
In 'n verslag van Junie 2021 het SANBI bevind die Kromelmboogspruit is 'n "matig gewysigde ekologiese toestand", en dus van hoë "ekologiese belang en sensitiwiteit".  Die Ekosisteembeskermingsvlak en Ekosisteembedreigingstatus word as krities beskou en swak beskerm. In 2019 is 'n Oppervlakwaterbeoordeling vir Sasol voltooi, waar gevind is dat Kromelmboogspruit binne die perke is wat deur die Watergebruiklisensie gestel is, 'n verpligte lisensie indien 'n hoër gebruik van water vereis word.

### Visspesies gevind by Kromelmboogspruit 
### Makro-invertebrate families gevind by Kromelmboogspruit 
## Sien ook 
* Lys van riviere van Suid-Afrika

## Verwysings
Berzelia lanuginosa

Die **vleiknoppiesbos** (*Berzelia lanuginosa*) is 'n struik wat tot die *Asteraceae* familie hoort. Die spesie is endemies in die Wes-Kaap en is deel van die fynbos. Die plant staan ook as *kuikentjiebos* en *kolkol* bekend. Die boom se FSA-nommer is 141.2.

## Galery 

Berzelia lanuginosa 1.jpg
Berzelia lanuginosa 1DS-II 1-8323.jpg
Berzelia lanuginosa 1DS-II 1-C3992.jpg
Berzelia lanuginosa 1DS-II 1-C4551.jpg
Berzelia lanuginosa 1DS-II 2-3995.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online
Grey's Pass

Die **Grey’s Pass** (Greyspas) oor die Olifantsrivierberge het in onbruik verval met die opening van die Piekenierskloofpas.

Die aanvanklike roete oor hierdie berge was ‘n voetpad van die Khoisan. Ongeveer hierdie koers is ook gevolg deur die  geselskappe van Jan Danckaert in 1660, Pieter Cruythoff in 1661, Simon van der Stel in 1685, Carl Peter Thunberg in 1773 en Hinrich Lichtenstein in 1803.

Thomas Bain het hier ‘n roete oor die Piekenierskloof uitgemeet op ‘n afstand van ongeveer 2km vanaf die oorspronklike voetpad. Op 17 Februarie 1857 het hy met ‘n span bandiete aan die pas begin bou en na slegs anderhalwe jaar was die nuwe pas voltooi. Met die amptelike opening op 17 November 1858 is dit na die goewerneur, sir George Grey, vernoem. Die geleidelike helling van die nuwe pas het dit uitstekend geskik gemaak vir die gebruik daarvan deur ‘n kar en perde.

Die latere Piekenierskloofpas tussen Eendekuil en Citrusdal volg ‘n ander roete, alhoewel dit die Grey’s Pass by die kruin kruis. Dele van die ou pas word egter nog deur boere gebruik.

## Let Wel 
'n Kort straatjie tussen Koningin Victoriastraat en Oranjestraat in die middestad van Kaapstad staan ook bekend as Grey’s Pass.

## Lees ook 
* Lys van bergpasse in Suid-Afrika

## Bron 
* Burman, Jose: So High the Road – mountain passes of the Western Cape. Kaapstad: Human & Rousseau, 1963

## Verwysings
Condé Nast

**Condé Nast** is 'n wêreldwye massmediamaatskappy wat in 1909 deur Condé Montrose Nast gestig is en deur Advance Publications besit word. Sy hoofkwartier is in die sakedistrik van Laer Manhattan in New York, VSA. 

Die maatskappy se mediaprodukte word gekoop deur meer as 72&nbsp;miljoen lesers in druk, 394&nbsp;miljoen in digitaal en 454&nbsp;miljoen oor sosiale platforms. Dit sluit in *Vogue*, *The New Yorker*, *GQ*, *Glamour*, *Architectural Digest*, *Vanity Fair*, *Pitchfork*, *Wired* en *Bon Appétit*. Anna Wintour, hoofredakteur van die Amerikaanse *Vogue*, is die artistieke direkteur en globale hoofinhoudbeampte. 

In 2011 is Condé Nast Entertainment gestig om rolprente, televisie, sosiale en digitale video en virtuele werklikheid te ontwikkel.

## Verwysings
## Skakels
Stoebe prostrata

***Stoebe prostrata*** is 'n struik wat tot die *Asteraceae* familie hoort. Die spesie is endemies in die Wes-Kaap en is deel van die fynbos. Die plant kom van die noorde van die Kaapse Skiereiland tot by Bainskloof en die Riviersonderendberge voor. Daar is 'n rekord van 'n enkele plant wat by Goedgeloofpiek in die Langeberg gevind is.

## Bronne 
* REDLIST Sanbi
* Plants of the World Online
Giulia Benite

**Giulia Barreto Benite** (gebore 14 Junie 2008) is 'n Brasiliaanse aktrise. Sy is bekend daarvoor dat sy die rol van Monica in die films Turma da Monica Lacos en Turma da Monica Licoes vertolk.

Giulia is in São Paulo gebore, die dogter van Clenci Benite en Adriana Barreto. Sy het 'n suster, Bela Benite wat 'n teaterstudent was. Giulia het oudisies vir rolprente gedoen nadat sy deur haar suster geïnspireer is, maar was nie suksesvol nie. In April 2017 het sy 'n oudisie gedoen om Monica in die film Lacos te speel, en die rol gekry. Lacos is in 2019 vrygestel en Giulia is bekroon daarvoor.

Die rol het vir haar nuwe werk verskaf, maar sy het in 2019 steeds aan die Segunda Chamada-reeks deelgeneem en die film 10 Horas Para o Natal saam met Luis Lobianco, Lorena Queiroz en Pedro Miranda geskiet. 

Sy het die Openbaring van die Jaar, van Meus Premios Nick, gewen vir die rol van Monica. In 2021 het sy weer Monica in Licoes, die opvolg van Lacos, vertolk. Sy het ook aan die tweede seisoen van Segunda Chamada deelgeneem.

## Filmografie
### Televisie
### Film
## Toekennings en nominasies 
## Verwysings